Մեր երկրների ճակատագիրը շաղկապված է մյուս բոլոր երկրների ճակատագրի հետ: Մենք լիովին պաշտպանում ենք Միավորված ազգերի կազմակերպությունը և նրա դերի բարձրացումը միջազգային խաղաղությանը, անվտանգությանն ու արդարությանը սատարելու գործում: Մենք վերստին հավաստում ենք մեր նվիրվածությունը Միավորված ազգերի կազմակերպության սկզբունքներին ու նպատակներին, ինչպես որ դրանք ամրագրված են նրա Կանոնադրության մեջ, և դատապարտում ենք այդ սկզբունքների ամեն տեսակ խախտումները: Մենք գոհունակությամբ ենք նշում Միավորված ազգերի կազմակերպության աճող դերը համաշխարհային գործերում և նրա բարձրացող արդյունավետությունը, ինչին նպաստում է մեր պետությունների փոխհարաբերությունների բարելավումը: